Kotu ta soke zaben gwamnan jihar Rivers | Labarai | DW | 24.10.2015
Kotu ta soke zaben gwamnan jihar Rivers
Kotun sauraron kararrakin zabe ta gwamnan jihar Rivers da ke kudu maso kudancin tarayyar Najeriya ta soke zaben da aka yi wa gwamna Nyesom Wike na jam'iyyar PDP.
A yau Asabar ne dai kotun ta yanke wannan hukunci a Abuja bayan da aka shafe makonni ana shari'a sakamakon karar da dan takara na jam'iyyar APC Dakuku Peterside ya shigar inda ya ke kalubalantar sakamakon zaben.
Kotun dai ta ce ta gamsu da shaidun da masu gabatar da kara suka shigar mata sannan kuma shaidun da wadanda ake kara suka bada ba abin dogaro ba ne, shi ne ma ya sanya ta ga dacewar soke zaben tare da bada umarnin gudanar da sabon zabe.
Tuni dai lauyoyin gwamnan na jihar ta Rivers suka ce za su daukaka kara saboda rashin gamsuwar da suka ce sun yi da hukuncin da kotun ta yanke.
Kwanan wata 24.10.2015
Rahotanni masu dangantaka Buhari, PDP
Muhimman kalmomi Rivers, Nigeria, PDP, Wike, APC Peterside
Permalink https://p.dw.com/p/1GteT
Rikicin fitar da 'yan takara a manyan jam'iyyun Najeriya 25.09.2018
Kasa da makonni da kai wa ga fitar da 'yan takara ga manyan jam'iyyun siyasar Najeriya guda biyu, rudani da rashin tabbas na zaman karatu na masu siyasar da suka tsunduma a cikin rigingimu iri-iri da sunan neman dama.